Der er kun 100 meter mellem de to carporte der brændte i nat i Vejgaard. Politiet blev alarmeret klokken 03.43 til en brand i carport på Øster Sundby Vej. Her var der ild i en Landrover, men det viste sig hurtigt at det ikke var den eneste brand i området. Der var også ild i en Citroën i en carport på Kildevældvej. Brandene blev slukket i løbet af en times tid, og politiet mener de begge er påsatte. - Det er for tilfældigt at der går ild i to biler i samme kvarter på samme tid. Vi har afspærret carportene, og vi vil sende teknikere derud for at lede efter spor. Den ene carport hænger sammen med et hus, så det var ikke ufarligt, siger vagtchef hos Nordjyllands Politi, Poul Badsberg. Nordjyllands politi efterlyser vidner, der har set noget i området i nat. Politiet mener ikke at brandene i nat har nogen forbindelse med de brande der har hærget Aalborg Øst i de seneste måneder.

Opsummering:
To biler i carporte blev brændt af i nat i Aalborg bydelen Vejgaard. Politiet mener brandene er påsat